Neuvoston asetus (ETY) N:o 4250/88, annettu 21 päivänä joulukuuta 1988, viinikaupan yhteisestä järjestämisestä annetun asetuksen (ETY) N:o 822/87 muuttamisesta



Virallinen lehti nro L 373 , 31/12/1988 s. 0055 - 0057

Suomenk. erityispainos Alue 3 Nide 28 s. 0050

Ruotsink. erityispainos Alue 3 Nide 28 s. 0050



NEUVOSTON ASETUS (ETY) N:o 4250/88, annettu 21 päivänä joulukuuta 1988, viinikaupan yhteisestä järjestämisestä annetun asetuksen (ETY) N:o 822/87 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että on osoittautunut tarpeelliseksi muuttaa asetuksen (ETY) N:o 822/87(4), sellaisena kuin se on viimeksi muutettuna asetuksella (ETY) N:o 2964/88(5), yhteisössä tuotettuja väkeviä viinejä koskevia säännöksiä, erityisesti näiden tuotteiden määritelmän mukauttamiseksi ottaen huomioon niiden perinteiset valmistusmenetelmät, ja olisi myös säädettävä enologisten käytäntöjen osalta sokerivärin perinteisen käytön hyväksymisestä kyseisten tuotteiden ainoana värjäysmenetelmänä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 822/87 seuraavasti: 1 Poistetaan 67 artiklan 7 kohdasta lause "jota myös kutsutaan nimityksellä `vino dulce natural` ". 2 Lisätään 70 artiklan 1 kohtaan seuraava alakohta: "c) nautittavaksi tarkoitettujen väkevien viinien osalta: - niiden todellinen alkoholipitoisuus on vähintään 15 til-% ja enintään 22 til-%." 3 Muutetaan liite I seuraavasti: a) poistetaan 4 kohdasta lause "jota myös kutsutaan nimityksellä `vino dulce natural` ". b) korvataan 14 kohta seuraavasti: "14 Väkevä viini: tuote: A joka on tuotettu yhteisössä; B jonka: - todellinen alkoholipitoisuus on vähintään 15 til-% ja enintään 22 til-%, - kokonaisalkoholipitoisuus on vähintään 17,5 til-%, lukuun ottamatta tiettyjä määritetyillä alueilla tuotettuja väkeviä tma-laatuviinejä, jotka on mainittu erikseen laadittavassa luettelossa; C joka on saatu: a) seuraavista: - käymistilassa olevasta rypälemehusta, tai - viinistä, tai - edellisten sekoituksesta, tai - tiettyjen erikseen määriteltävien väkevien tma-laatuviinien osalta rypälemehusta tai rypälemehun ja viinin sekoituksesta; kaikkien edellä mainittujen tuotteiden on oltava väkevien viinien ja väkevien tma-laatuviinien osalta: - peräisin 69 artiklassa tarkoitetuista viiniköynnöslajikkeista valituista lajikkeista, ja - luonnolliselta alkoholipitoisuudeltaan, lukuun ottamatta tiettyjä erikseen laadittavassa luettelossa mainittuja väkeviä tma-laatuviinejä, vähintään 12 til-%; b) ja lisäämällä: i) joko yksinään tai sekoitettuna: - viinistä tislattua neutraalia alkoholia, mukaan lukien sellaista kuivatuista rypäleistä tislattua alkoholia, jonka todellinen alkoholipitoisuus on vähintään 96 til-%, - viinistä tai kuivatuista rypäleistä saatavaa tislettä, jonka todellinen alkoholipitoisuus on vähintään 52 til-% ja enintään 86 til-%, ii) tarvittaessa yhtä tai useampaa seuraavista tuotteista: - tiivistettyä rypälemehua, - yhtä i alakohdassa tarkoitettua tuotetta sekoitettuna a alakohdan ensimmäisessä ja neljännessä luetelmakohdassa tarkoitetun rypälemehun kanssa, iii) tiettyjen erikseen laadittavassa luettelossa mainittujen väkevien tma-laatuviinien osalta: - joko i alakohdassa tarkoitettuja tuotteita, yksinään tai sekoitettuna, - tai yhtä tai useampaa seuraavista tuotteista: - viinistä tai kuivatuista rypäleistä tislattua alkoholia, jonka todellinen alkoholipitoisuus on vähintään 95 til-% ja enintään 96 til-%, - viinistä tai puristejäännöksestä tislattua alkoholijuomaa, jonka todellinen alkoholipitoisuus on vähintään 52 til-% ja enintään 86 til-%, - kuivatuista rypäleistä tislattua alkoholijuomaa, jonka todellinen alkoholipitoisuus on vähintään 52 til-% ja enintään 94,5 til %, - tarvittaessa yhtä tai useampaa seuraavista tuotteista: - kuivuneista rypäleistä saatua osittain käynyttä rypälemehua, - avotulella saatua tiivistettyä rypälemehua, joka vastaa tätä toimenpidettä lukuun ottamatta tiivistetyn rypälemehun määritelmää, - tiivistettyä rypälemehua, - yhtä toisessa luetelmakohdassa tarkoitettua tuotetta sekoitettuna a alakohdan ensimmäisessä ja neljännessä luetelmakohdassa tarkoitettuun rypälemehuun." 4 Muutetaan liite VI seuraavasti: a) Korvataan 1 kohdan ensimmäinen alakohta seuraavasti: "1 Enologiset käytännöt ja käsittelyt, joita voidaan käyttää tuoreille rypäleille, rypälemehulle, osittain käyneelle rypälemehulle, kuivuneista rypäleistä saadulle osittain käyneelle rypälemehulle, tiivistetylle rypälemehulle ja käymistilassa olevalle uudelle viinille:" b) Korvataan 3 kohdan ensimmäinen alakohta seuraavasti: "3 Enologiset käytännöt ja käsittelyt, joita voidaan käyttää sellaisenaan nautittavaksi tarkoitetulle osittain käyneelle rypälemehulle, pöytäviinin valmistukseen soveltuvalle viinille, pöytäviinille, kuohuviinille, hiilihapotetulle kuohuviinille, helmeilevälle viinille, hiilihapotetulle helmeilevälle viinille, väkevälle viinille ja tma-laatuviinille:" c) Lisätään 3 kohdan luetteloon seuraava alakohta: "z) a sokerivärin lisääminen väkevien viinien ja väkevien tma-laatuviinien värin vahvistamiseksi." 2 artikla Tämä asetus tulee voimaan 1 päivänä syyskuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1988. Neuvoston puolesta Puheenjohtaja V. PAPANDREOU (1) EYVL N:o C 87, 2.4.1987, s. 15 (2) EYVL N:o C 318, 30.11.1987, s. 55 (3) EYVL N:o C 232, 31.8.1987, s. 14 (4) EYVL N:o L 84, 27.3.1987, s. 1 (5) EYVL N:o L 269, 29.9.1988, s. 5